Norwegian Manchester Triage Group. NMTG

Årsmelding for Norwegian Manchester Triage Group (NMTG), 2017

Organisering av NMTG

* **Ledelsen**

Daglig leder Tale S. Brokstad har ansvar for den daglige driften, dette gjøres i tett samarbeid med styreleder Germar Schneider og leder av faggruppen Stine Engebretsen.

* **Styret**

Det er gjennomført ett styremøte i 2017. Styrets medlemmer ved årsskiftet bestod av følgende medlemmer:

* Germar Schneider (Styreleder)-Asker og Bærum legevakt
* Stine Engebretsen (Nestleder)- OUS
* Heidi Gusland - Larvik legevakt
* Cecilie Bjerke Sannes - Kristiansand legevakt
* Ida Natås - Oslo legevakt
* Inger Larsen - OUS
* Marit Irene Rystad- Bodø legevakt

Norwegian Manchester Triage Group. NMTG

* **Faggruppen**

Faggruppen hadde en aktiv start på året med intensiv jobbing med oversettelse og implementering av tidskritiske endringer i MTS og TTA. Det var hovedsakelig den nye diskriminatoren «mulig sepsis» som var den viktigste endringen. For NMTG var det viktig at alle tok i bruk den nye versjonen av MTS og TTA for å fange opp potensielle sepsispasienter. De nye oppdaterte manualene var tilgjengelig for salg allerede ved forrige årsmøte.

Faggruppen har også vært involvert i vurderingen av de nye digitale løsningene for integrert Manchester Triage. Vi har sett på MTS modulen til ny akuttkurve i Metavision som nå er tatt i bruk i Helse Sør-Øst. Faggruppen har bidratt med faglige innspill og resultatet ble veldig bra. Vi har også godkjent elektronisk MTS til CSAM (IMTS). Produsenten jobber med integrasjon av IMTS til Winmed/CGM. Her er det viktig at potensielle kunder etterspør produktet.

Faggruppen har jobbet og jobber kontinuerlig med utvikling av digital e-bok (smartbok) som vil erstatte læreboken. Det jobbes også med en digital versjon av oppdatert e-læring og pretest.

Faggruppen hadde ansvar for å gjennomføre en instruktørsamling i september. Oppmøte var stort og målet videre er å gjennomføre årlige instruktørsamlinger.

Flere viktige problemstillinger og diskusjonstemaer ble tatt opp, blant annet vanskelige og utfordrende diskriminatorer.

Faggruppen har gjennomført tre telefonmøter og to fysiske møter. Det viser seg å våre utfordrende å samle samtlige medlemmer på møtene, men vi har vært mange nok til å løse oppgavene greit. Faggruppen ønsker seg dog at flere kan være mer aktive slik at arbeidsbelastningen fordeles på flere personer.

I høst valgte Anne-Mette Smithsen fra Kristiansand legevakt å gå ut av faggruppen grunnet ny jobb. Vi takker henne for god innsats!

Norwegian Manchester Triage Group. NMTG

I januar 2018 bestod faggruppen av følgende medlemmer:

* Stine Engebretsen (leder)-OUS
* Mari Målsnes- Diakonhjemmet sykehus
* Berte Bjørg Moen- Lovisenberg sykehus
* Ida Mentzoni- Ahus
* Kim Gaarde- Drammen sykehus
* Germar Schneider- Asker og Bærum Legevakt
* Elisabeth Koch- Oslo legevakt, Allmennlegevakta
* Morten Meland- Sarpsborg og Rakkestad legevakt
* **Årsmøte 2017**

Årsmøte 2017 ble holdt på Bærum Sykehus. Hovedfokus var innføring av ny sepsisdiskriminator og vi var heldige å få to foredragsholdere i nettopp temaet «sepsis». Endre Sandvik ble takket av etter mange år som leder av styret. Germar Schneider ble valgt til ny styreleder.

* **Internasjonale møter**

IRG møtet ble holdt i Manchester i oktober. Representanter fra NMTG var Stine Engebretsen, Germar Schneider og Endre Sandvik.Neste møte er i Lisboa i oktober 2018

Norwegian Manchester Triage Group. NMTG

* **Kurs**

Instruktørkurs:

* Februar-17 Aker legevakt. Kursledere: Anne Mette Smithsen og Elisabeth Koch og Stine Engebretsen
* Mai-17 Ullevål sykehus. Kursledere: Stine Engebretsen, Elisabeth Koch, Morten Meland og Ida Menzoni
* Nov-17 Ullevål Sykehus. Kursledere: Morten Meland og Stine Engebretsen

Grunnkurs med TTA:

* Februar-17 Aker legevakt. Kursledere: Anne Mette Smithsen og Elisabeth Koch
* Juni-17 Legevakta i Bykle og Valle. Kursledere: Tale Brokstad og Elisabeth Koch
* Nov-17 Ullevål sykehus. Kursleder: Germar Schneider
* **Medlemmer**

Det er totalt 26 signerte kontrakter for NMTG medlemskap ved årsskiftet 2018. Av disse er 19 legevakter og 7 sykehus/HF.

Det er 16 signerte TTA kontrakter ved årsskiftet.

NMTG fikk totalt 5 nye medlemmer i 2017. Dette er Tromsø legevakt, Nittedal legevakt, Rana interkommunale legevakt, legevakta i Arendal og Legevakta i Bykle og Valle.

* **Økonomi**

Utgående saldo var pr.31/12 kr. 260841,18 med et resultat på 19446,52.

Årsberetning og årsregnskap gir en mer detaljert oversikt.